ΒΑΣΙΖΕΤΑΙ ΣΤΟ ΒΙΒΛΙΟ ΤΗΣ ΖΙΛΙΕΤ ΜΑΚΝΤΑΝΙΕΛ
Είμαι κατενθουσιασμένη! Δεν έχω ξαναμπεί σε κανονικό αεροπλάνο.
Είσαι γενναίο κορίτσι. Δεν έχω γνωρίσει άλλη με τόσο θάρρος.
Τρελαίνομαι για τρενάκια.
Κι εγώ έχω τον πιο όμορφο συγκυβερνήτη σε ολόκληρο το Τενεσί.
Λοιπόν, κρατήσου!
Φύγαμε!
Ο κόσμος φαίνεται μια σταλιά από δω πάνω.
Φοβάσαι;
- Ποτέ. Δεν φοβάμαι ποτέ μαζί σου. - Φύγαμε.
Ξέρεις κάτι; Θα παρατήσω τη δουλειά μου στην Pan Am
και θα γράφω μηνύματα στον ουρανό.
Θα γράψω με τεράστια γράμματα
"Αγαπώ τη Μαξίν Χόρτον" για να το δει όλο το Τσατανούγκα!
Μ' αγαπάς όντως;
Κανείς δεν πίστεψε ποτέ σ' εμένα όπως εσύ, Μαξ.
Νιώθω ότι μπορώ να κάνω τα πάντα όταν είμαι μαζί σου.
Θα με κάνεις να κλάψω.
Μπα, ο αέρας φταίει.
Όχι, εσύ φταις, Ντάγκλας. Εσύ.
Λοιπόν, λιχουδιά μου, θα το γυρίσω ανάποδα τώρα, εντάξει;
- Ναι. - Πάμε.
Είσαι εντάξει;
Ναι. Είμαι τέλεια.
Απλώς δεν ξέρω αν πρέπει να είμαι ανάποδα.
Ναι; Φοβάσαι;
Ναι, επειδή είμαι έγκυος.
Αυτό μπορεί να είναι ό,τι καλύτερο έχω ακούσει ποτέ.
Τσατανούγκα!
Ο Ντάγκλας Σίμονς θα αποκτήσει παιδί!
Ο Πέρι λέει "Αν βλέπεις τον ορίζοντα..."
ΣΤΟΝ ΓΑΜΟ ΤΗΣ ΠΕΝΕΛΟΠΙ ΡΟΛΙΝΣ ΜΕ ΤΟΝ ΝΤΑΓΚΛΑΣ ΝΤΕΛΑΚΟΡΤ ΣΙΜΟΝΣ
"θα πέφτεις πάντα στην ίδια παγίδα".
Και λέω "Πέρι, αν κοιτάζω κάτω, θα χτυπάω στα τυφλά.
Θα είναι σαν να το παίζω Έλεν Κέλερ".
Διάβασα την πρόσκληση χίλιες φορές,
ελπίζοντας να λέει κάτι άλλο. Αλλά έλεγε πάντα το ίδιο.
Γάμος. Πενέλοπι Ρόλινς και Ντάγκλας Ντέλακορτ Σίμονς.
Αστεία δεν είναι η ζωή, Μαξ;
Πώς γίνεται; Σε ποιον κόσμο είναι αυτό δυνατόν;
Η νέα μου φίλη Λίντα και ο Ντάγκλας μου;
Οπότε, αποφάσισα να μη συγκεντρώνομαι ούτε στον ορίζοντα ούτε κάτω.
Κατεβάζω το πιγούνι και κοιτάζω πάνω από τον αφαλό και...
Πάνω από την αμμοπαγίδα. Τρύπα με ένα χτύπημα!
Τι άλλο δεν ξέρω;
Και, κυρίως, ποιος άλλος ξέρει ό,τι εγώ δεν ξέρω;
Είναι παιχνίδι του μυαλού.
Λοιπόν, πάω να τα πούμε λίγο οι δυο μας με τον Πέρι.
Τα λέμε στο δείπνο.
Παιχνίδι του μυαλού.
Μέχρι τώρα, νόμιζα πως το μυστικό του τέλειου γάμου ήταν
να μη μιλάς, να χαμογελάς στις δυσκολίες μέχρι να σου χαμογελάσουν οι δυσκολίες.
Μα αυτό δεν είναι κάτι που περνάει στα ψιλά.
Είναι άσχημο, Νόρμα.
Μα αν του πω ότι ξέρω, μπορεί να τον χάσω. Εσύ τι λες;
Τι θα έκανες εσύ;
Έχεις απόλυτο δίκιο. Θα πάω να τον βρω και θα του τα πω στα ίσα.
Ναι, πάμε. Πεινάς;
- Ναι. - Όχι; Καλά, το βράδυ τότε.
Έλα, Νόρμα!
Γεια σου, μωρό μου. Έφερες και τη Νόρμα;
Μαξ, αγάπη μου, δεν ήξερα ότι θα 'ρθεις.
Θα έρθει ο Πέρι όπου να 'ναι.
Ήσουν παντρεμένος;
- Τι; - Ήσουν παντρεμένος. Με τη Λίντα!
Ποια; Δεν ξέρω καμιά Λίντα.
Τη Λίντα. Τη φίλη μου τη Λίντα... Την Πενέλοπι, παλιά την έλεγαν Πενέλοπι.
Ντάγκλας.
Μάλιστα...
Μ' αυτήν κάνεις παρεούλα τόσο καιρό;
Με την Πενέλοπι Ρόλινς; Έλεος!
Είστε ακόμα παντρεμένοι;
- Όχι! - Είσαι πολυγαμικός;
- Είμαι σε χαρέμι; - Μαξίν.
Δεν ξέρω. Μήπως δεν είσαι καν πιλότος;
Μήπως πουλάς βούρτσες κι έχεις οικογένειες σε επτά πόλεις;
Δώσε μου μισό λεπτό, εντάξει;
Πρώτη φορά τα ακούω όλα αυτά τώρα που μιλάμε.
Έτσι είναι οι συζητήσεις, Ντάγκλας.
Δεν είναι ότι είπα ψέματα για την Πενέλοπι.
Απλώς...
δεν την ανέφερα.
Κάνε μου τη χάρη!
Ο λόγος που δεν είπα τίποτα είναι επειδή ήθελα να το ξεχάσω.
Ήμασταν αρραβωνιασμένοι χρόνια πριν.
Αλλά η μέρα που θα παντρευόμασταν ήταν η χειρότερη της ζωής μου.
Μαξ, κοίτα...
Πρέπει να σου πω κάτι.
Και κάτι άλλο;
Τη μέρα του γάμου μας,
η Πενέλοπι πυροβόλησε τον πατέρα της.
Τι;
Ήταν φρικτό. Ήρθε από το πουθενά.
Κόσμος έτρεχε εδώ κι εκεί. Υπήρχε αίμα παντού.
- Κι εμένα δεν μου άρεσε καθόλου. - Τι;
Ήθελα απλώς να προχωρήσω και να μην κοιτάξω πίσω.
Γνώρισα εσένα, το σέξι τριανταφυλλάκι...
το όμορφο μανιταράκι μου. Κι ήμασταν πολύ ευτυχισμένοι.
Γιατί; Γιατί να το κάνει αυτό η Λίντα;
Ακριβώς. Επειδή είναι τρελή.
Δεν νομίζω ότι είναι τρελή.
Σκέψου το. Σε έψαξε. Σε έκανε φίλη της.
Δεν σου το είπε. Αυτό θα πει τρέλλα. Τ-Ρ-Ε-Λ-Λ-Α. Τρέλλα.
- Συλλάβισες το "τρέλα" με δύο... - Κυρία Νταγκ-λίντι-ντου!
Πώς είστε, μιλαίδη μου;
Έπρεπε να φέρω τρία ποτάκια.
Δεν χρειάζεται, Πέρι. Εγώ φεύγω.
Εμείς οι δύο θα τα πούμε μετά.
Γεια σου, Νόρμα. Χαίρομαι που σε βλέπω να κυκλοφορείς.
Πολύ εκρηκτική.
Τώρα δεν έχω ιδέα τι γίνεται.
Πρέπει να πάμε απευθείας στην πηγή.
Κρατήσου καλά!
ΔΙΚΑ ΜΑΣ ΚΟΡΜΙΑ, ΔΙΚΗ ΜΑΣ ΥΠΟΘΕΣΗ
ΠΕΝΕΛΟΠΙ ΡΟΛΙΝΣ
ΟΔΟΣ ΚΛΙΜΑΤΙΣ 3991 ΔΥΤΙΚΟ ΠΑΛΜ ΜΠΙΤΣ
Ναι.
Απλώς λίγο... Κάνω καθαρισμό.
Αυτό δεν είναι το ρόλοντεξ;
Δεν πιστεύω να κάνεις αυτό που νομίζω;
Δεν θα έπρεπε να υπάρχει.
Μπορούμε επιτέλους να κάνουμε κάτι. Μπορούμε να κάνουμε τη διαφορά.
Έχουμε λίγη δύναμη και δεν ξέρεις αν νιώθεις άνετα;
- Λίντα! - Να πάρει.
Όχι, εσύ κάτσε εκεί. Ακούνητη.
Είδες τη Λίντα; Είναι εδώ;
Λίντα!
Περίμενε εδώ.
Γεια σου. Θα ήθελα να μιλήσω με τη Λίντα, παρακαλώ.
Ή μήπως να πω με την Πενέλοπι; Αμέσως.
Καλά είμαι. Ευχαριστώ. Και λείπει.
Πες της ότι ξέρω τα πάντα για εκείνη και τον άντρα μου.
Λυπάμαι, Μαξίν. Αυτό είναι ζόρικο.
Το ήξερες κι εσύ; Ήξερες για τη Λίντα και τον Ντάγκλας μου;
Κοίτα, δεν θέλω να ανακατευτώ.
"Δεν θέλω να ανακατευτώ". Τι είναι αυτό; Από κάνα βιβλίο;
Όχι. Είναι καθημερινή έκφραση. Καλύτερα να φύγεις.
Ξέρεις ποια υπερασπίζεσαι;
Τι σόι φίλη είναι;
- Μου είπε ψέματα και με παραπλάνησε. - Να πάρει.
Κι εγώ συνήθως δεν ανοίγομαι όπως ανοίχτηκα σ' εκείνη.
Υποθέτω πως, όταν με πλησίασε, δεν ήταν καθόλου αυθόρμητο.
Είχε σχέδιο εξαρχής. Ένα σατανικό, οργανωμένο σχέδιο.
Κι εγώ το έχαψα, σαν κανένα χαζό, περίλυπο παιδάκι.
Εγώ δεν είμαι η Λίντα.
Αλλά ξέρω ότι μπορεί να ισχύουν πολλά πράγματα ταυτόχρονα.
Ίσως ήθελε να σε δει πρώτα, να δει πώς είσαι.
Μετά μπορεί όντως να σε συμπάθησε.
Πώς να μη με συμπαθήσει;
Πες της ότι ξέρω και το άλλο...
Το άλλο μυστικό της ότι πυροβόλησε τον πατέρα της.
Δεν θέλω να ανακατευτώ.
Αυτά ανήκουν στο παρελθόν και δεν τα αγγίζω.
Θα της δώσεις τουλάχιστον ένα μήνυμα;
Πες της ότι είμαι θυμωμένη. Και πληγωμένη. Αλλά δώσε έμφαση στο θυμωμένη.
Πώς μπόρεσε να μου το κάνει αυτό; Νόμιζα ότι ήμασταν φίλες.
Κι ότι η Μαξίν Ντέλακορτ είναι πολύ κοντά στο να έχει μια δυσμενή γνώμη για εκείνη.
Θα τα θυμηθείς;
Φυσικά, Μαξίν.
Ευχαριστώ.
Άι στο καλό!
Πάμε να φύγουμε από το βρομοβιβλιοπωλείο. Έλα, Νόρμα.
Πώς είναι;
Όπως βλέπεις, είναι θαυμάσια.
Προσπαθεί να πει κάτι.
Όλο μουγκρίζει και λαρυγγίζει.
Είσαι καλά;
Μάλλον έχει να πει πολλά για σένα.
Πού το ξέρεις;
Όλα θα πάνε καλά.
Εδώ είμαι.
Μου έλειψες.
Κι εμένα μου έλειψες.
Μα δες πώς κοιτάζεστε στα μάτια
σαν ερωτευμένα πιτσουνάκια.
Τι ακριβώς συμβαίνει μεταξύ σας;
Πες μου λίγο, εσύ δεν τη φρόντιζες όταν έπαθε εμβολή;
Νομίζω πως ο γιατρός είπε ότι ο θρόμβος ξεκίνησε από χαμηλά.
- Και λοιπόν; - Εσύ θα μου πεις.
Μαξίν, τι υπονοείς;
Εγώ λέω μόνο ότι σου αρέσει να της παίζεις τρομπέτα.
Κι αναρωτιέμαι, όταν την έπαιζες,
πού την είχες στραμμένη
όταν έπιανες ψηλές νότες.
Θεέ μου.
Υπονοείς ότι την ήθελα;
- Έλα, Νόρμα. - Όχι.
Σε χαιρετάμε.
Έχεις μεγάλη φαντασία. Σ' το αναγνωρίζω.
Θέλει να φύγει.
Λοιπόν; Πώς σου φαίνεται;
Ένα λουκάνικο είναι.
Ξέρω πόσο σου αρέσει να φτιάχνω τα αγαπημένα σου.
Και σκέφτηκα, ότι, ύστερα από τη συζήτησή μας νωρίτερα,
ήθελα να σε περιποιηθώ.
Γλυκόξινη σάλτσα;
Ευχαριστώ.
Νιώθω σαν αληθινή πριγκίπισσα.
Τέλος πάντων, όπως έλεγα για τον Πέρι... Θεέ μου, αυτός ο τύπος...
Έχει επιχειρηματικό μυαλό.
Και τι έλεγαν στο λύκειο για εκείνον;
Ναι. "Ο Πέρι είναι ηλίθιος". "Μπούφος". "Και κακός".
Αν τον άκουγαν να μιλά για επιχειρήσεις, ο τρόπος που ελίσσεται...
Εγώ μένω στην άκρη.
Σκέφτομαι "Τι λες τώρα!" Κι έχει κι ένα δίκιο.
Πρέπει να εκμεταλλευτούμε όσο μπορούμε την πληρεξουσιότητα, για καλό της Νόρμα.
Πρέπει να επενδύσουμε τα κεφάλαια, να τα αυξήσουμε.
Ο Πέρι δεν έχει άδικο με τα ακίνητα.
Δες τι έχει κάνει.
Νόρθσορ, Ριτζ Κρεστ, Κρεστ Εστέιτ, Εστέιτς ατ Κόρσικα Ριτζ...
Την αγαπούσες;
Τι;
Όχι.
Ήταν πάρα πολύ παλιά. Δεν θυμάμαι καν.
Μάλλον είχε κάτι...
ξανθό που μου άρεσε, αλλά...
Την αγαπούσες; Ή δεν θυμάσαι;
- Τι; - Πρώτα είπες ότι δεν την αγαπούσες
και μετά ότι δεν θυμάσαι.
Ήταν περισσότερο κάτι σαν συγχώνευση οικογενειών.
Άσε που τότε δεν ήξερα τον εαυτό μου, έκανα ό,τι μου έλεγαν.
Εκείνη ήταν πολύ πειστική. Μιλούσε πολύ.
Αλλά ο βασικός λόγος που δεν την αγαπούσα...
είναι επειδή δεν ήταν εσύ.
Μα ακόμα δεν καταλαβαίνω γιατί πυροβόλησε τον πατέρα της.
Έλα τώρα, Μαξ. Δεν έπρεπε να σ' το πω καν αυτό.
Ας κάνουμε ότι δεν το είπα ποτέ.
Ας προσποιηθούμε ότι δεν είπα τίποτα.
Δεν θέλω να προσποιούμαι άλλο, Ντάγκλας!
- Σ' το ζητάω εγώ. - Μου ζητάς πολλά!
Ήταν πριν από 20 χρόνια, μιλάμε για πολύ παλιά.
Είκοσι χρόνια συν η αγάπη μας, μας κάνει...
Κοίτα, σπάω το κεφάλι μου, Μαξίν.
Μου το έκρυψες.
Το καλύτερο πράγμα που έκανα ποτέ ήταν που δεν μπήκα σ' εκείνη την οικογένεια.
Ξέρεις γιατί;
Γιατί αυτό με οδήγησε σ' εσένα.
Θα σταματήσεις να το σκαλίζεις
και θα κάνεις ότι δεν το είπα ποτέ;
Σε παρακαλώ, μωρό μου.
Θα σηκώσω το τηλέφωνο.
Οικία Ντέλακορτ, ομιλεί η Μαξίν Ντέλακορτ.
- Ο Ρόμπερτ είμαι. - Για όνομα.
Πώς είναι η Νόρμα απόψε;
Είσαι σαν πλαστό χαρτονόμισμα, εμφανίζεσαι μονίμως τη λάθος στιγμή.
Θα 'πρεπε να σε χαροποιεί, αφού αγαπάς τόσο τα λεφτά.
Εμένα μ' αρέσουν τα γνήσια.
Έκανε την ένεση ινσουλίνης; Μόνο αυτό θέλω να ξέρω.
Έλεος. Γιατί με ανακρίνεις συνέχεια για τη Νόρμα;
- Μήπως έχεις εμμονή μαζί μου; - Μόνο μ' εμένα είσαι αγενής. Γιατί;
- Εγώ; - Ναι.
- Αγενής; - Ναι.
Άντε γαμήσου.
Οι Shiny Sheets του 1949, αρχειοθετημένες.
- Ευχαριστώ, Ανν. - Παράξενο που τις ζήτησες,
γιατί τα κοιτούσα αυτά... Πρόσεχε, σε παρακαλώ.
- Συγγνώμη. - Τα κοιτούσα.
Κάνοντας έρευνα για τον επικήδειο της Νόρμα.
Τι είπαμε ότι ψάχνεις;
Κάνω μια εργασία οικογενειακής ιστορίας, τρόπον τινά.
Ψάχνω φωτογραφίες συγγενών, βάζω σε σειρά τις γενιές, διάφορα τέτοια.
Ξέρεις, ήθελα να διευκρινίσω κάτι.
Είπες ότι ήσουν Μις Τζούνιορ Οκόι το '43 και Μις Τσατανούγκα το '49, σωστά;
Και Μις Μίνεραλ Μπλαφς το '46.
Εντάξει. Πες μου αν βρεις κάτι ενδιαφέρον.
Ναι. Ευχαριστώ.
"Ο γάμος της χρονιάς τελειώνει με κρότο".
"Η έπαυλη Ντέλακορτ ήταν στολισμένη".
"Το Κουαρτέτο Φλέτσερ ερμήνευσε το "Έχασα τον Γάιδαρό μου".
Για όνομα, μπες στο θέμα.
"Αντήχησε ένας πυροβολισμός.
Κανείς δεν ήξερε με σιγουριά από πού ακούστηκε".
"Ειδικά όχι ο Ντάγκλας Ντέλακορτ που το έσκασε,
αφήνοντας πίσω τον κουμπάρο του, τον Πέρι Ντόναχιου.
Ο Γιουτζίν 'Σκιτ' Ρόλινς τραυματίστηκε σοβαρά και μάλλον θα μείνει παράλυτος.
Δεν απαγγέλθηκαν κατηγορίες και το όπλο,
το οποίο αναζήτησε η αστυνομία του Παλμ Μπιτς, δεν βρέθηκε ποτέ.
Το τι συνέβη εκείνη την ημέρα στον ιστορικό γάμο
παραμένει το μυστήριο της σεζόν.
Ενώ οι θεωρίες και οι εικασίες έδιναν κι έπαιρναν με τρόπο αισχρό,
οι μόνοι που ξέρουν τι πραγματικά συνέβη
είναι όσοι βρίσκονταν σ' εκείνο το δωμάτιο".
Έπρεπε να βρω τον Σκιτ, το θύμα.
Μαξίν, τι κάνεις εσύ εδώ; Η Νόρμα μένει μαζί σου πια.
Έβελιν.
Ήσουν κι εσύ εκεί τότε.
Πότε, καλή μου; Δεν βγάζεις νόημα.
Το ήξερες τόσο καιρό και δεν είπες τίποτα.
Όπως κι όλοι οι άλλοι.
Ο γάμος.
Δεν καταλαβαίνω. Η Λίντα ήθελε να σκοτώσει εσένα;
Ναι, αγάπη μου! Το ξέρω, είναι αδιανόητο. Εμένα που είμαι τόσο ανιδιοτελής.
Γιατί;
Δεν είναι κρυφό ότι με τη Λίντα δεν τα πάμε καλά
κι αυτό είναι κυρίως δικό της φταίξιμο. Πάντα ήταν.
Η μητέρα της πέθανε όταν ήταν μικρή
κι εκείνη δέθηκε απίστευτα με τον Σκιτ.
Τόσο πολύ, που από πιτσιρίκα
τρομοκρατούσε όποια γυναίκα είχε σχέση μαζί του.
Τρομοκρατούσε;
Ναι! Έβαζε φίδια στην ντουλάπα.
Πινέζες στην καρέκλα. Δηλητήριο στη σαλάτα.
Περιττό να πω
ότι ο παρ' ολίγον γάμος της με τον Ντάγκι την τρέλανε.
Δεν νομίζω πως άντεχε να αφήσει τον πατέρα της.
Κι η σκέψη ότι θα τον είχα εγώ ολοδικό μου την τρέλανε.
Ναι.
Το στρες τον είχε διαλύσει τον καημένο τον Σκιτ.
Εκείνη τη μέρα ήταν χειρότερα από ποτέ.
- Ναι. Δυνατά. Έτσι. - Η πλάτη του ήταν πιασμένη.
- Τον είχα στην πόρτα... - Ναι.
- και του πίεζα τους κόμπους. - Ξέρεις πού. Το έχεις βρει το σημείο.
- Είσαι... - Και τότε...
Και μετά τι έγινε;
Ας πούμε ότι χάρη στο κακό σημάδι της Λίντα...
Βέβαια, πυροβόλησε με κλειστή την πόρτα, οπότε ίσως δεν ήταν τόσο κακή, αλλά...
Ο Ντάγκι γλίτωσε τον γάμο, εγώ κατάφερα να παντρευτώ τον Σκιτ
κι η Νόρμα έκανε αυτό που κάνει πάντα.
Τι κάνει πάντα;
Η Νόρμα πάντα κρατούσε μυστικά
και εντέλει τα χρησιμοποιούσε
για να κρατήσει τις ισορροπίες στο Παλμ Μπιτς.
Μη μου πεις.
Η Νόρμα καταγράφει τα στραβοπατήματά μας, διορθώνει διάφορα,
και σε αντάλλαγμα της δείχνουμε...
την εκτίμησή μας.
Εκτίμηση;
Εκβιασμός. Η αγαπητή θεία Νόρμα συγκέντρωνε τα μυστικά όλων
όσοι περνούσαν από το σαλόνι της και τα έβαζε σε αυτό το ρόλοντεξ.
Με αυτό έπαιρνε δωρεές για τον Καλοκαιρινό Χορό. Τώρα το έχουμε εμείς.
Ξέρουμε τις βρομιές όλων αυτών των ισχυρών και σημαντικών ανθρώπων.
Είναι μέσα μέχρι κι ο Σπίρο Άγκνιου.
Μαλακίες λες.
Δεν λέει.
Ορίστε. Διάλεξε ένα. Πες μου τι λέει.
"Στίβεν Σίμπρινγκ. Έγκυος ερωμένη".
"Γκάρι Πίκνελ".
Αυτός δεν ήταν δήμαρχος;
"Εθισμένος στην κοκαΐνη, τα βαρβιτουρικά και τη μαριχουάνα".
Έλεος, διάλεξε πια.
Μα πώς ξέρουμε ότι όλα αυτά είναι αλήθεια;
Είναι. Κάθε λέξη.
Πού το ξέρεις;
Ήμουν κι εγώ μέσα.
Γιατί δεν ήθελε να σε παντρευτεί ο Σκιτ;
Επειδή...
Παρόλο που τα πάντα πάνω μου φωνάζουν χάρη, καλή καταγωγή και ευγενή ανατροφή,
δεν είμαι ούτε εγώ από πλούσια οικογένεια.
Το γεγονός πως έχουμε κι οι δύο ατυχές παρελθόν το αναγνώρισα
- αμέσως σ' εσένα. - Μάλιστα.
Μάλλον γι' αυτό σε βοηθάω.
Έτσι εξηγείται το όπλο.
Βρήκες... όπλο; Όπλο;
Ναι. Στη θυρίδα. Θα είναι εκείνο το όπλο!
Αγάπη μου, αυτό εννοώ
ότι η Νόρμα κρατούσε τις ισορροπίες στο Παλμ Μπιτς.
Εκείνο το όπλο, αν είναι όντως στη θυρίδα, πρέπει να μείνει εκεί.
Φυσικά. Ποιος θα ήταν αρκετά τρελός ώστε να τριγυρνά με ένα όπλο στην τσάντα;
Μαξίν, εκείνο το όπλο είναι η ασφάλεια
για πολλά πράγματα που βγαίνουν εκτός ισορροπίας εδώ. Κατάλαβες;
Ναι. Κατάλαβα. Έχω να πάω σε ένα παιχνίδι γκολφ.
Μάλλον άργησα. Ναι, άργησα. Που να πάρει. Ευχαριστώ, Έβελιν.
Η ερώτησή μου είναι, τι θα το κάνουμε;
Έχουμε τις διευθύνσεις τους;
Να τους στείλουμε άνθρακα.
Ναι.
Ή σπόρους.
- Ποιήματα. - Εντάξει. Αυτές είναι καλές ιδέες.
Μα πρέπει να σκεφτούμε στρατηγικά.
Μην το παρακάνουμε.
Αν το παρακάνουμε και αποτύχουμε, θα γυρίσει εναντίον μας.
Πρέπει να κάνουμε μια δοκιμή.
Ο Πέρι Ντόναχιου.
- Λίντα. - Ο Πέρι Ντόναχιου.
Είναι πρέσβης, είναι μεγιστάνας στα κτηματομεσιτικά
και ζει στο Παλμ Μπιτς.
Θυμάστε και το Έμεραλντ Άιλ στο Μπόκα Ρατόν;
Εκείνο το μεγάλο, φανταχτερό, καινούργιο συγκρότημα κατοικιών;
Που ξαφνικά κατέρρευσε;
Εμπρός, βρες την κάρτα του.
"Λάδωμα επιθεωρητών".
Τι μαλάκας!
Εμπλέκεσαι συναισθηματικά.
Και; Είναι ο λεχρίτης κουμπάρος του λεχρίτη πρώην αρραβωνιαστικού μου.
Είναι ένας εργολάβος της κακιάς ώρας,
που τον επέλεξε ο Νίξον για πρέσβη στο Λουξεμβούργο.
Ένας ντόπιος ανθυποσελέμπριτι
που έχει άκρες στην κυβέρνηση, όλοι το ξέρουμε,
αλλά δεν είναι και πολύ ψηλά στην ιεραρχία.
Ιδανικός για δοκιμή.
Μάλλον η φίλη μου στη Miami Herald θα χαρεί να μάθει
για τις επιχειρηματικές πρακτικές του νέου πρέσβη στο Λουξεμβούργο.
- Τι είναι αυτά που λες; - Ναι.
Ο Ντάγκλας ήταν αρραβωνιασμένος με τη θετή κόρη της Έβελιν;
- Τη Λίντα, ναι! - Πότε;
Πριν 20 χρόνια. Ορκίζεσαι ότι δεν το ήξερες;
Δεν είχα ιδέα. Μα, πραγματικά, Μαξίν,
γιατί να ξέρω ή να με νοιάζει οτιδήποτε έγινε πριν 20 χρόνια;
Είμαι παντρεμένη με τον Πέρι μόνο τρεις σεζόν.
Νιώθω ότι το ξέρουν όλοι και σχολίαζαν πίσω από την πλάτη μου.
Δεν εμπιστεύομαι κανέναν. Έχω ρεζιλευτεί εκατό φορές!
Κοίτα με λίγο. Εγώ, καταρχάς, δεν ήξερα τίποτα,
δεν είχα ακούσει τίποτα από κανέναν.
- Εντάξει. - Αν σε παρηγορεί,
εμένα μου φαίνεται ότι ξέρεις ποιον δεν μπορείς να εμπιστευτείς.
Ποιον; Τον Ντάγκλας;
Να σας φέρω κάτι;
- Σταμάτα να κρυφακούς! - Θα σταματήσεις;
Δεν κρυφάκουγα. Σας παρακαλώ. Έλεος, χαλαρώστε.
- Τι λέει... - Αλλά πρόσεξα κάτι.
Αν εσύ κι ο κύριος Ντέλακορτ είστε εδώ, ποιος προσέχει τη Νόρμα;
Μια χαρά είναι η Νόρμα. Κάνει αφρόλουτρο και κοιμάται με το πιστολάκι στην πρίζα.
Για όνομα πια.
Είναι σπίτι και τη φροντίζει μια ικανότατη μανικιουρίστ.
Όχι ότι σε αφορά.
Κάνει νύχια.
Τι βλέμμα ήταν αυτό που σου 'ριξε;
- Δες τον πισινό του. - Ωραίος είναι όπως φεύγει.
Καλύτερα να φεύγει παρά να έρχεται.
Πάντως ο Πέρι δεν μου είπε ποτέ τίποτα για γάμο.
Δεν μιλάμε για το παρελθόν.
Εμένα, βασικά, δεν με νοιάζει τίποτα που έγινε π.Ντ.
Τι είναι το π.Ντ.;
"Προ Ντάινα".
Και προτείνω να με μιμηθείς.
Να μη με νοιάζει ό,τι έγινε π.Μ.;
Ακριβώς.
- Απόδοση 25% ετησίως. - Ναι.
Σκέψου το.
Μιλάμε για εύκολα λεφτά.
Με την περιουσία της Νόρμα στη διάθεσή σου,
θα ήταν έγκλημα, κατ' εμέ,
να μην το εκμεταλλευτείς.
Λοιπόν; Τι σκέφτεσαι;
Παραδέχομαι ότι ακούγεται πολύ καλό.
Δεν σου τυχαίνει κάθε μέρα να είσαι από τους πρώτους επενδυτές.
Ωραίο.
Μ' αρέσει.
- Ναι; - Είμαι μέσα.
Ωραία! Θα περάσουμε πολύ καλά!
Και βέβαια!
- Υπάρχει κάτι, όμως. - Εντάξει.
για να σφραγιστεί η συμφωνία, θα χρειαστώ άλλο ένα στοιχείο.
Θα χρειαστώ την έγκριση κάποιου πολύ αριστοκρατικού...
Αριστοκρατικός!
Το κτίριο είναι στο Δυτικό Παλμ Μπιτς.
Γι' αυτό θέλουμε κάποιον εξεζητημένο.
Δεν θα βρούμε αγοραστές χωρίς έναν ιδιοκτήτη-κράχτη.
Λοιπόν; Τι θα 'λεγες
να πάμε ένα ταξιδάκι στην Ουάσινγκτον;
Με το ιδιωτικό τζετ;
Πολύ μ' αρέσει αυτό.
Γεια σας, κυρίες μου. Κάνετε προπόνηση;
Μωρό μου.
- Ευχαριστώ. - Καλή απόλαυση.
Ευχαριστώ.
Σταμάτα να σκαλίζεις τα συναισθηματικά.
Έχεις δίκιο. Αυτό κάνω.
- Σκαλίζεις. - Σκαλίζω.
- Σκαλίζεις. - Είμαι σκαλίστρω.
Είσαι σκαλίστρω.
Όλο σκαλίζω, σκαλίζω, σκαλίζω και δεν υπάρχει τίποτα, να ξέρεις.
Ρόμπερτ! Δεν μου φτιάχνεις ένα γκρασχόπερ;
Ξίνισε η κρέμα από τον ήλιο.
Μου φτιάχνεις κάτι φρουτώδες;
Ρόμπερτ, κάνε μου κι εμένα.
Ξέρεις ότι αγόρασα ένα διαμερισματάκι για τον Έντι;
Τι; Αλήθεια;
Ναι. Κι είναι ένα ποίημα.
Μ' αρέσουν τα ποιήματα. Όλες οι στροφές.
Προτείνω να κάνεις το ίδιο.
Όσοι δουλεύουν εδώ είναι όλοι ίδιοι. Προς ενοικίαση.
- Όχι. - Ναι.
Ό,τι αρέσει στον καθένα. Απλώς οι σχέσεις έχουν να κάνουν με την αγάπη,
δεν είναι μια συναλλαγή.
Έχουν να κάνουν με την εξουσία.
Να βρεις έναν εραστή για να έχεις το πάνω χέρι
και να σταματήσεις να παραφρονείς.
Να σταματήσεις να σκέφτεσαι όλο "τι" και "ποιος" και όλα αυτά τα ψέματα.
Ήταν ένα υπέροχο απόγευμα.
Καλά να περάσετε, αγόρια.
Μη συντριβείτε στην πρωτεύουσα.
Μάλιστα, κυβερνήτα.
Αντίο, γατούλα.
Αντίο, κυρία Ντάγκλι-ντίντι-ντου.
Τι... Όχι.
Δεν σε έχω συγχωρέσει.
Θέλουμε λίγη καλή τύχη για το ταξίδι.
Φίλα αυτόν στο στόμα.
- Πέρι. Πρέπει να κατουρήσω. - Μαξίν.
Δεν γυρνάς στον όμιλο με τους άντρες;
Πάω στον Έντι να καβαλήσω έναν κουβανέζικο πύραυλο και πρέπει να κάνω μπιντέ.
Μα είμαι ακόμα θυμωμένη.
Δεν θέλω να πάω μαζί του.
- Κάνε μου τη χάρη. - Ντάινα!
Καλή διασκέδαση! Μη γίνει καμιά κρίση!
Σταθείτε! Πέρι! Παιδιά!
Παιδιά, περιμένετε!
Ντάγκλας! Μην παντρευτείς καμιά όσο λείπεις!
Καλά, θα βρω τον δρόμο ακολουθώντας τ' αστέρια.
Γεια σου, Νταγκ.
Έκπληξη.
Τι κάνεις, Πενέλοπι;
Με λένε Λίντα πια.
Σου πάει. Τώρα.
Ωραίο μέρος να βρεθούμε.
Δεν το πιστεύω ότι γύρισες.
Πέρασε πολύς καιρός.
Είκοσι χρόνια είναι πολύς καιρός. Αλλάζουν τα πράγματα.
Ελεύθερη χώρα είναι, μπορείς να μείνεις όσο θες.
Αλλά, αν θυμάμαι καλά, έκανες μια συμφωνία, η οποία ισχύει ακόμα.
Κοίτα ύφος.
Ελπίζω εκείνης να της φέρεσαι καλά.
Εντάξει.
Έλεγες ψέματα. Τόσο καιρό. Πώς μπόρεσες να το κάνεις αυτό;
Πενέλοπι... Λίντα, δεν είναι μέρος εδώ γι' αυτήν τη συζήτηση.
Όχι;
Νομίζω ότι η τουαλέτα είναι πολύ κατάλληλη για να μιλήσουμε για τη σχέση μας.
Ήμουν άλλος άνθρωπος τότε.
Και ξέρουμε κι οι δύο πως δεν ήταν γραφτό να είμαστε μαζί.
Μακάρι να προχωρούσες. Εγώ προχώρησα.
Συγγνώμη που σου υπενθυμίζω ποιος είσαι.
Ποιος ήμουν.
Ήσουν, είσαι... Λεπτομέρειες. Αν δεν έχεις αλλάξει.
Βλέπεις; Αυτές είναι οι ίδιες δυσάρεστες παρατηρήσεις...
- Αχ, να χαρείς. - που σε έκαναν ανυπόφορη.
Εγώ ανυπόφορη;
Εσύ τι ήσουν;
Όταν το αναλογίζεσαι... Ή αν το αναλογίζεσαι,
τι θυμάσαι;
Μάλλον ότι εγώ ήμουν ανυπόφορη κι εσύ απίθανος.
Δεν πειράζει. Το 'χουμε.
Το κάνουμε μια ζωή, γενιές ολόκληρες, έτσι;
Ζητάμε συγγνώμη για τη συμπεριφορά σας.
Οπότε, Ντάγκλας, ζητώ συγγνώμη που σε έκανα να πηδήξεις μια άλλη,
και ζητώ συγγνώμη που σε έκανα να την αφήσεις έγκυο.
Και, κυρίως, ζητώ συγγνώμη που βρίσκομαι τώρα εδώ
και σου υπενθυμίζω πόσο μαλάκας είσαι.
Συγγνώμη.
Τι;
Γιατί πρέπει πάντα να μιλάς με τέτοιους όρους;
Άντρες, γυναίκες. Λες να είναι εύκολο να είσαι άντρας;
Λες να είναι εύκολο να πρέπει να στηρίξεις τα πάντα;
Τι ακριβώς στήριξες εσύ;
Είμαι παντρεμένος 20 χρόνια.
Τέλος πάντων. Δεν ήθελα να το κάνω αυτό.
Δεν ήθελα να ανασύρω το παρελθόν ούτε να τσακωθούμε.
Ήθελα μόνο να σου ζητήσω κάτι.
Να μην πεις κουβέντα για τη μέρα του γάμου μας.
Θεέ μου. Κι άλλος νικητής.
Πενέλοπι Ρόλινς;
- Ναι. - Άλλαξες.
Εσύ πάλι όχι.
Μαξίν, μου είπε η μανικιουρίστ σου ότι θα είσαι εδώ.
- Ναι, σε έψαχνα. - Η Μίτσι;
- Η μανικιουρίστ μου. Μου κάνει τα νύχια. - Ναι.
Την αγαπάω τη Μίτσι.
Θέλω μια επιβεβαίωση.
Κοίταξα τις χρονολογίες που είπες κι έχω μπερδευτεί,
γιατί Μις Τζούνιορ Οκόι το '43 είναι μια Έλενορ Ζάνζι.
- Και τη Μις Τσατανούγκα το '49... - Τσατανούγκα.
Ναι. Τη λένε Ελίς Κάνιγχαμ.
Εντάξει, Ανν. Ξέρεις κάτι; Ρωτάς πολλά.
Θέλεις αυτό εδώ να προσποιηθούμε ότι δεν έγινε;
Τι λες;
Είναι ο ιππότης μου.
Να σε πάω σπίτι;
Δεν μπορείς να μείνεις μακριά μου, έτσι, κάλπικη δεκάρα;
Λέγε ό,τι θες. Δεν σ' αφήνω να οδηγήσεις έτσι.
Φέρε τα κλειδιά.
Αν μου επιτρέπετε να ρωτήσω κάτι ακόμα...
Όχι, θα μιλήσετε άλλη στιγμή. Σε παρακαλώ, όχι τώρα. Ευχαριστώ.
Φέρε τα κλειδιά.
Δυναμικός.
- Έχω το κραγιόν, το μπλοκ επιταγών... - Το πορτοφόλι σου.
- ένα όπλο... - Τι το θες το όπλο;
- Τα κλειδιά μου. - Γιατί έχεις όπλο;
Γιατί; Πάμε να φύγουμε.
- Όλα καλά εκεί πίσω; - Ναι.
Όλα καλά μπροστά;
Όλα υπέροχα.
Φυσικά.
Όντως είναι όλα καλά;
Ναι, Μαξίν. Όλα είναι τέλεια.
Γι' αυτό με πας σπίτι; Επειδή όλα είναι τέλεια;
Σε πάω σπίτι επειδή είσαι μεθυσμένη κι είναι εκεί μια μανικιουρίστ
που δεν έχω ιδέα αν ξέρει να χρησιμοποιεί σύριγγα.
Ξέρεις τι να πεις σε μια γυναίκα.
Φυσικά.
Αμάν.
Είσαι καλός στο περπάτημα.
Επιτέλους.
Επιτέλους μπορούμε να παραδεχτούμε αυτό που σιγοβράζει
ανάμεσά μας τόσο καιρό.
- Δεν έχω ιδέα τι λες. - Βέβαια, δεν έχεις.
Όχι, δεν έχω.
Αυτό που σιγοβράζει πρέπει να κοχλάσει.
- Θεέ μου. Έλα, Μαξίν, εγώ... - Ρόμπερτ...
- Πάρε με. Εδώ και τώρα. - Στάσου, Μαξίν.
Πάρε με εδώ και τώρα. Εδώ και τώρα, πάνω στο έθνικ χαλί.
Τι; Μαξίν...
- Ρόμπερτ; - Μαξίν.
Φέρε την τρομπέτα σου. Θέλω να μου παίξεις το "Edelweiss" πολύ αργά.
- Να νιώσω κάθε νότα. - Σε παρακαλώ, Μαξίν.
Ή να παίξεις κάτι γρήγορο σαν...
-"Το Πέταγμα της Μέλισσας". - Όχι.
Καλοσύνη σας που ήρθατε. Είμαι εδώ 14 ώρες
και σίγουρα κάτι έκανα λάθος.
Πάω να δω τι κάνει η Νόρμα.
Τέλεια.
Αυτό είναι το ιδανικό τέλος μιας απαίσιας μέρας.
Μαξίν.
Τι;
Δεν θα δουλέψω εδώ.
Σε παρακαλώ. Μη μου θυμώνεις.
Έχασα την αίσθηση του χρόνου. Το παθαίνω.
Όχι. Δεν είναι αυτό.
Ο Πέρι μού βρήκε δουλειά στον όμιλο.
Με καλύτερα φιλοδωρήματα...
Ο Πέρι;
Ο Πέρι Ντόναχιου;
Είναι καλός.
Μίτσι, ο Πέρι Ντόναχιου δεν είναι καλός.
Πρέπει να φύγω. Καληνύχτα, Μαξίν.
Μίτσι; Να προσέχεις μαζί του.
Όχι.
Είσαι άνετα;
Είσαι τέλεια.
Να είσαι ζεστά.
Κάτι αληθινό.
Αν δεν σε πειράζει, θα μείνω εδώ απόψε.
Να βεβαιωθώ ότι είναι καλά.
Η αγαπημένη σου κρέμα. Ορίστε.
Είσαι όμορφη.
Γεια.
Δεν θέλω να σου μιλήσω.
Σε παρακαλώ.
Ήρθα να σου πω τι συνέβη στ' αλήθεια.
Θέλω να σου πω την αλήθεια, Μαξίν.
Εκείνη η μέρα ήταν η χειρότερη της ζωής μου.
Δηλαδή όντως πυροβόλησες τον πατέρα σου;
Ναι.
Και έκτοτε δεν ήταν ποτέ πια ο ίδιος. Ποτέ δεν θα είναι.
Τα προβλήματα υγείας του, ο πόνος του... Όλα είναι εξαιτίας μου.
Αλλά ήθελες να πυροβολήσεις την Έβελιν;
Όχι.
Έτσι μου είπε εκείνη.
Όχι. Έλεος. Δεν ήθελα να πυροβολήσω την Έβελιν.
Τον Ντάγκλας ήθελα να πυροβολήσω.
Τι;
Μήνες ολόκληρους, Μαξίν, ένιωθα ότι μου έλεγε ψέματα...
κι ότι είχε άλλη.
Κάθε μέρα το σκεφτόμουν ξανά και ξανά,
μέχρι που τελικά μίλησα.
"Αγάπη μου, είσαι τρελή.
Είσαι τρελή".
Μέχρι που τρελάθηκα.
Άρχισα να νιώθω ότι έβλεπα παντού τις ερωμένες του και...
Και ήμουν πεπεισμένη ότι τα είχε με μια παράνυμφό μου.
Έπαθα εμμονή.
Δεν αναγνώριζα καν τον ήχο της φωνής του μπαμπά μου.
Θες να φοβηθείς;
Θες να σε φοβίσω, ρε μαλάκα;
Γαμημένε, μαλάκα. Παλιοξεφτιλισμένε.
Θεέ μου. Σκιτ!
Τι έκανες;
Τι έγινε μετά;
Ανέλαβε η Νόρμα και τακτοποίησε τα πάντα.
Νόρμα, αν δεν τα καταφέρει, τι θα απογίνω;
Ακόμα και τώρα, μόνο τον εαυτό σου σκέφτεσαι.
Έκανες απόπειρα πατροκτονίας. Δεν είσαι σε θέση να κρίνεις.
Μην ανησυχείς, καλή μου. Εσύ έχεις τον έλεγχο τώρα.
Αλήθεια;
Λοιπόν. Ακούστε τι θα γίνει.
Ο Σκιτ θα σταματήσει να παίζει με τα συναισθήματα της Έβελιν
και επιτέλους θα την παντρευτεί.
Πενέλοπι, θα το επιτρέψεις.
Γιατί, Πενέλοπι, αν δεν το κάνεις, θα πας φυλακή.
Όσο για μένα, θα κρατήσω αυτό το οικογενειακό κειμήλιο, για ασφάλεια.
Γιατί το κάνεις αυτό;
Μπορεί να μην το καταλαβαίνεις τώρα, μα όλα αυτά είναι για το καλό σου.
Δεν νιώθω έτσι.
Έχεις χάσει κάθε αίσθηση;
Κι εγώ;
Τι εσύ;
Με αντάλλαγμα ένα εισιτήριο για Τσατανούγκα και 100.000 δολάρια
θα κρατήσω το στόμα μου κλειστό.
Για να παντρευτείς το βρομοτσουλί;
Βρομοτσουλί.
Στο Τσατανούγκα; Από εκεί είμαι εγώ...
Εγώ είμαι το βρομοτσουλί;
Ναι, Μαξίν. Εσύ είσαι.
Λίντα. Δεν το ήξερα. Σου τ' ορκίζομαι. Δεν το ήξερα.
Δεν πειράζει. Σ' αγαπούσε κι ακόμα σ' αγαπάει.
Και ξέρεις κάτι; Ήσουν το τέλειο δώρο για μένα.
Ναι. Θα ήμουν σε έναν γάμο χωρίς αγάπη,
θα έκανα την όμορφη για έναν τύπο που δεν θα ήθελε να είναι μαζί μου.
Με έσωσες, Μαξίν.
Ο Ντάγκλας είναι.
Μίλησέ του, Μαξίν.
Αρκετά.
Τα καταφέραμε, Μαξ.
Θα υπογράψουμε τη συμφωνία που θ' αλλάξει τη ζωή μας.
Έχουμε πιάσει πολύ μεγάλο ψάρι.
Ντάγκλας, είμαι πολύ περήφανη.
Όλο σαμπάνια θα πίνουμε από δω κι εμπρός.
Σ' αγαπώ πάρα πολύ.
Το ξέρω.
Θα σε δω όταν έρθεις.
Λίντα;
Νόρμα, τελειώσαμε.
Εσύ το είχες εξαρχής.
Και δεν θα το έχει ξανά κανείς.
Νόρμα, ταράχτηκες;
Η εκδοχή της Λίντα περί τρέλας έβγαζε νόημα.
Ποιος ξέρει τι θα είχα κάνει εγώ στη θέση της;
Εξάλλου, δεν κουβαλούσα κι εγώ μια μικρή δόση τρέλας εκείνη τη μέρα;
Ήθελα να σταματήσει ο πόνος.
Ήθελα να είναι όλοι ελεύθεροι.
Υποτιτλισμός: Άννυ Ζερβού